ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL


H O T Ă R Â R E
· privind completarea componenţei unor comisii de specialitate
ale Consiliului Local al oraşului Boldeşti-Scăeni


Având în vedere:
- modificările apărute în componenţa Consiliului Local al oraşului Bldeşti-Scăeni;
- Referatul de aprobare înregistrat sub nr. 3453/15.02.202 prin care viceprimarul oraşului propune completarea componenţei unor comisii de specialitate ale Consiliului Local al oraşului Boldeşti-Scăeni;
- Raportul compartimentului de resort înregistrat sub nr. 3466/15.02.2021;
- Hotărârea Consiliului Local nr. 121/20.11.2020 privind organizarea comisiilor de specialitate ale Consiliului Local al oraşului Boldeşti-Scăeni;
- Avizul secretarului general înregistrat sub nr.  3468/15.02.2021;
În baza avizului comisiei de specialitate nr. 3 – juridică şi de disciplină, organizare proprie şi a aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local;
	În temeiul prevederilor art. 124, art. 139 şi ale art. 196 alin. (1) lit. „a” din O.U.G nr. 57/2019 privind Codul administrativ,  cu modificările şi completările ulterioare,
Consiliul Local al oraşului Boldeşti-Scăeni adoptă prezenta hotărâre:
	
	Art. 1. Componenţa Comisiei pentru dezvoltarea economico-socială şi de mediu, cooperarea interinstituţională pe plan intern şi extern se completează cu domnii consilieri locali Ionescu Ştefan şi Alexandru Roxana.
	Art. 2. Componenţa Comisiei pentru administrarea domeniului public şi privat, gestionarea serviciilor de interes local se completează cu doamna consilier local Sandu Viorica.
Art. 3 Celelalte prevederi ale Hotărârii Consiliului Local nr. 121/20.11.2020 privind organizarea comisiilor de specialitate ale Consiliului Local al oraşului Boldeşti-Scăeni rămân neschimbate.

     PREŞEDINTE DE ŞEDINŢĂ,                                        
         TĂNĂSESCU STELIAN HORAŢIU                                   
                                                                                       CONTRASEMNEAZĂ
                                                                                      SECRETAR GENERAL,
                                                                                     TUDOR FLORINA NELI
Boldeşti-Scăeni, 23.02.2021

           R O M Â N I A
           JUDEŢUL  PRAHOVA
          ORAŞUL BOLDEŞTI - SCĂENI        
           CONSILIUL  LOCAL
Nr. 3468/15.02.2021


A  V  I  Z
===========
- asupra proiectului de hotărâre privind completarea componenţei unor comisii de specialitate ale Consiliului Local al oraşului Boldeşti-Scăeni


Subsemnata Tudor Florina Neli, secretar general al oraşului Boldeşti-Scăeni, analizând proiectul de hotărâre privind completarea componenţei unor comisii de specialitate ale Consiliului Local al oraşului Boldeşti-Scăeni, am constatat  că acesta a fost iniţiat cu respectarea prevederilor legale în vigoare având ca temei art. 124 din O.U.G nr. 57/2019 privind Codul administrativ.
Faţă de cele de mai sus şi în conformitate cu prevederile art. 243 alin. (1) lit.”a” din OUG nr. 57/2019 privind Codul administrativ, avizez favorabil acest proiect.



SECRETAR  GENERAL,
Tudor Florina Neli
















                                                                                
     Nr.3453 /15.02.2021

REFERAT

Subsemnatul Dincă Florin-Ionuţ, viceprimar al oraşului Boldeşti-Scăeni, supun spre analiza şi aprobarea Consiliului Local “Proiectul de Hotărâre privind completarea componenţei unor comisii de specialitate ale Consiliului Local al oraşului Boldeşti-Scăeni”.
	Potrivit dispoziţiilor art.124 din OUG nr. 57/2019 privind Codul adminstrativ, cu modificările şi completările ulterioare, după constituire, consiliul local îşi organizează comisii de specialitate, pe principalele domenii de activitate, în termenul stabilit prin regulamentul de organizare şi funcţionare a consiliului local;
	Prin Hotărârea Consiliului Local nr. 121/20.11.2020 privind organizarea comisiilor de specialitate ale Consiliului Local al oraşului Boldeşti-Scăeni au fost organizate 3 comisii de specialitate.
	Ulterior, în structura consiliului local au intervenit următoarele modificări:
- a fost validată ca şi consilier local d.na Sandu Viorica;
- au demisionat domnul Predea Gheorghe şi domnul Bilciurescu Ion;
- au fost validaţi ca şi consilieri locali domnul Ionescu Ştefan şi doamna Alexandru Roxana.
	Având în vedere cele mai sus prezentate  propun completarea componenţei Comisiilor de specialitate ale consiliului local astfel:
	- completarea componenţei Comisiei nr. 2 cu d.na consilier local Sandu Viorica;
	- completarea componenţei Comisiei nr. 1 cu dl. consilier local Ionescu Stefan şi cu d.na consilier local Alexandru Roxana.

	
În speranţa obţinerii aprobării, vă mulţumim anticipat !

 					 	   VICEPRIMAR,
         Dincă Florin-Ionuţ
     			
Consiliului local al oraşului Boldeşti-Scăeni












                                                               Nr. 3466/15.02.2021


RAPORT DE SEPCIALITATE



Subsemnatul Iamandi Ion, şef serviciu administraţie, analizând Proiectul de Hotărâre privind completarea componenţei unor comisii de specialitate ale Consiliului Local al oraşului Boldeşti-Scăeni, am constatat că iniţierea acestuia este necesară din următoarele considerente:
· Potrivit dispoziţiilor art. 124 alin. (1) din OUG nr. 57/2019 privind Codul administrativ, după constituire, consiliul local îşi organizează comisii de specialitate, pe principalele domenii de activitate;
· La alin. (3) al aceluiaşi articol se precizează că operaţiunile desfăşurate în cadrul procedurii de constituire a comisiilor de specialitate, domeniile de activitate în care se pot organiza comisii de specialitate, numărul şi denumirea acestora, numărul membrilor fiecărei comisii şi modul de stabilire a locurilor ce revin fiecărui grup de consilieri sau consilieri independenţi, precum şi componenţa nominală a acestora se stabilesc prin hotărâre a consiliului local, cu respectarea configuraţiei politice de la ultimele alegeri locale.
· La art. 125 din OUG 57/2019 sunt prevăzute atribuţiile comisiilor de specialitate şi, pe cale de consecinţă, pentru adoptarea avizelor asupra proiectelor de hotărâri cu referire la domeniul lor de competenţă aceste comisii trebuie să fie în structură completă.
· Prin HCL nr. 121/2020 au fost organizate trei comisii de specialitate ale  consiliului local Boldeşti-Scăeni.
· În componenţa consiliului au intervenit modificări astfel că în prezent Comisiile nr. 1 şi nr.2 nu sunt complete. 




ÎNTOCMIT,
IAMANDI ION


